Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: valamint a vadászatról szóló 1996. évi LV. törvény 44—45. §-
Paragraph Index: 456

b) az az erdőgazdálkodási integrátor, aki/amely az alábbi együttes feltételeknek megfelel: ba) legalább négyszáz, de maximum négyezer hektár magántulajdonú erdőterület jogszerű használója, és az erdészeti hatóság erdőgazdálkodóként nyilvántartásba vette, bb) minimum kétszáz hektár erdőterületet szerződés alapján szakirányít, bc) legalább ötven hektár fahasználati és erdőművelési (fakitermelés, erdősítés és ápolás alá vont terület) munkára vonatkozó szerződése van, bd) az összes árbevétel a százmillió forintot nem haladhatja meg, melynek legalább hetvenöt százaléka erdőgazdálkodási tevékenységből származik, melyről a kérelem benyújtásával egyidejűleg nyilatkozni kell, be) köteles elfogadni a miniszter által kiadott kényszerkezelői megbízást abban és az azzal szomszédos erdőtervezési körzetben, amelyben legalább kétszáz hektárt meghaladóan nyilvántartásba vett erdőgazdálkodó, bf) tagja a Magánerdőtulajdonosok és Gazdálkodók Országos Szövetségének vagy a Fagazdasági Országos Szakmai Szövetségének.

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes